《海上杂诗 其二》
清代·陶育

中原地产富茶桑，横海楼船载出洋。岂是外夷真懵懂，甘将珍异换寻常。

作者简介：字介眉，以县试冠军补诸生。幼孤贫，刻苦力学，无锡余莲村广文治见其文惊异之，驰书询其师，张孝廉玉墀，愿妻以子。孝廉答书谓：此生胸有千秋，家徒四壁，为代纳聘礼赘于余。粤匪之乱，奉母避难江北，流离感愤之情，一发之于诗。母殁，哀毁成咯血症，旋卒。